Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 305/14/8803	Košice II, 29.7.2014
EEČ : 2-64-393-2014

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	V trestnej veci vedenej proti obvinenému XXXXX,                          nar. XXXXX pre prečin ohrozovania mravnej výchovy mládeže podľa § 211             ods. 1 písm. b/, ods. 3 písm. a/ Trestného zákona, na tom skutkovom základe, že 

v Košiciach v dobe od 02.09.2013 až doposiaľ ako zákonní zástupcovia maloletých detí mal. XXXXX., nar. XXXXX, mal. XXXXX, nar. XXXXX,                      mal. XXXXX, nar. XXXXX, mal. XXXXX, nar. XXXXX ich vydali                    čo aj z nedbanlivosti do nebezpečenstva spustnutia tým, že im umožnili viesť záhaľčivý život po dlhší čas a to tým, že ako žiaci ZŠ Podjavorinskej č. 1                      bez ospravedlnenia v školskom roku 2013/2014 vymeškali : maloletý XXXXX         ako žiak 5.A triedy celkom 411 neospravedlnených vyučovacích hodín,                         mal. XXXXX XXXXX ako žiačka 2.E triedy celkom 286 neospravedlnených vyučovacích hodín, mal. XXXXX XXXXX, ako žiačka 3.C triedy celkom 325 neospravedlnených vyučovacích hodín, mal. XXXXX XXXXX ako žiak 2.C triedy celkom 323 neospravedlnených vyučovacích hodín,

lebo je nepochybné, že skutok nespáchal obvinený

Odôvodnenie:

Uznesením vyšetrovateľa OR PZ, OKP XXXXX sp. zn. XXXXX zo dňa 30.04.2014 bolo XXXXX vznesené obvinenie pre prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Trestného zákona na skutkovom základe uvedenom vo výrokovej časti tohto uznesenia.

V rámci vyšetrovania bola vypočutá obvinená XXXXX, z ktorej výpovede vyplýva, že žije so svojou matkou XXXXX spolu s deťmi. Jej druh XXXXX s nimi už nežije 5 rokov, je v zahraničí, presnú adresu ona nevie, niekde v Belgicku. Nekontaktujú sa a ani im neposiela žiadne peniaze.

Z výpovede poškodeného XXXXX (ÚPSVaR) vyplýva, že XXXXX sa na výchove detí nepodieľa, dlhodobo sa zdržuje v zahraničí.

Rovnaké skutočnosti vyplývajú aj z výpovede detí mal. XXXXX a matky obvinenej XXXXX - XXXXX.

Podľa § 215 ods. 1 písm. c/ Trestného poriadku prokurátor zastaví trestné stíhanie ak je nepochybné, že skutok nespáchal obvinený.

Vzhľadom na vyššie uvedené som rozhodla tak, ako je to uvedené                        vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka